РАДОВАН ВУКАДИНОВИЋ

А

кадемик проф. др Радован Вукадиновић ро­ђен je 20. маја 1953. у Тавнику код Краљева. Дипломирао је на Правном факултету у Новом Саду. Магистрирао је 1981. одбраном тезе *Уговор о ула*­*гању средстава стра*­­­*них лица у домаће организације уд­руженог рада* на Правном факултету у Београду, гдје је 1985. и док­торирао одбраном тезе *Правни од­но­си у међународ*­*ном документарном акредитиву*.

Од 1978. ради на Прав­ном факултету у Крагујевцу, гдје је 1998. иза­бран у звање редовног професора за пре­д­мете Међу­народно пословно право и Право Ев­роп­ске уније. Пре­даје на Правном факул­тету у Ба­њој Луци, као и на постди­плом­ским студи­јама на више факу­лтета у Србији, Црној Гори и БиХ. Стручно се усавршавао у Лондону (1982. и 1991), Минхену (1985, 1994. и 2006), Хам­бургу (1989, 1996. и 2000), Манхајму (1998) и Хајделбергу (2004).

Један је од оснивача Института за правне и друштвене науке (1990) и ди­рек­тор Института у три мандата, један од оснивача Зимске школе за европ­ско право и Центра за право Европске уније, чији је директор. Оснивач јеип­ред­сједник Удружења за европско право (2010). Покретач је и главни уре­дник часописа „Ревија за европско право” (1999).

Вршио је функцију начелника Центра за правнa, економскa и демо­граф­ска истраживања Српске академије наука и уметности (1993–2003), пред­сједника Стручне коми­сије Универзитета за правне и економске науке (2000–2004), продекана (1987–1989) и декана (2003–2006) Правног факул­тета у Крагујевцу. Био је предсједник Савета за заштиту кон­куренције Србије, члан Савезног правног савјета Југославије (1993–1998), директор Центра за јавну управу при Правном факултету у Кра­гујевцу (2003–2005), те члан Националног савета Републике Србије за науку и технологију (2007–2010) и члан Савета Владе Републике Србије за европске интеграције. Дугогодишњи је арбитар Спољ­но­трговинске арбитраже при Привредној комори Србије у Београду и Републике Српске Бањој Луци. Потпредсједник је Удружења правника Србије (од 2011).

Објавио је 15 књига и преко 200 научних и стручних радова. Његови ра­до­ви цитирани су више од 250 пута.

Добитник је бројних признања и награда, међу којима су награда Ми­ни­старства за науку и заштиту животне средине, Златна плакета „Јусти­нијан Први” Универзитета „Св. Кирил и Методиј” у Скопљу и Повеља Удру­жења правника Републике Српске.

За иностраног члана Академије наука и умјетности Републике Српске изабран је 4. децембра 2015. године.